Molva molva

Berruenda handia (Molva molva) Molva generoko animalia da. Arrainen barruko Lotidae familian sailkatzen da.

 Ezaugarriak 
Gorputz luzanga du, burua zapala eta goiko baraila irtena . Bizkarraldea marroia du eta sabelaldea zurixka. Alboko lerroa ia guztiz zuzena du. Bi bizkar-hegats ditu eta beste uzki-hegal bat . Lehenengo bizkar-hegatsa laburra da eta bigarrena oso luzea, uzkiaren aurretik hasita.  100 cm inguruko luzera hartzen du eta bere gehienezko pisu erregistratua 45 kg-koa izan da, bere familiako espezierik handiena izanik . 

 Banaketa 
Ozeano atlantikoaren iparraldean oso zabalduta dago. Ur sakonetako hondo harritsuetan egoten da batez ere.

 Jokaera 
Ez du taldean bizitzeko ohiturarik, eta ez du migrazio handirik egiten. Ekinodermatuez, krustazeoez, txibiez eta beste arrain batzuetaz elikatzen da nagusiki . 

Errutea apirila eta ekaina bitartean izaten da, batez ere, Islandiako hegoaldean, britainiar uharteetan eta Bizkaiko golkoan. 20 eta 60 milioi arrautza inguru jarri ohi dituzte.

 Erreferentziak 

 Ikus, gainera 
 Molva
 Lotidae

 Kanpo estekak 
 FishBase.org

Kategoria:Lotidae
Kategoria:Barents itsasoko arrainak
Kategoria:Baltikoko arrainak
Kategoria:Faroeetako arrainak
Kategoria:Kanadako Ekialdeko Artikoko arrainak
Kategoria:Groenlandiako itsasoko arrainak
Kategoria:Bizkaiko Golkoko arrainak
Kategoria:Iberiar kostako arrainak
Kategoria:Islandiako arrainak
Kategoria:Mediterraneoko arrainak
Kategoria:Ipar itsasoko arrainak
Kategoria:Norvegiako itsasoko arrainak
Kategoria:Lineok deskribatutako taxonak